
                                                             ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

 Compartimentul juridic
                                                                                                  Nr. ____ din ______ 2026
RAPORT DE SPECIALITATE
la proiectul de hotărâre privind modificarea și completarea articolului 4 şi articolului 9 din Anexa la Hotărârea Consiliului Local al municipiului Câmpulung Moldovenesc nr.40/2015 cu privire la întreţinerea şi folosirea construcţiilor, inclusiv drumuri, poduri sau amenajări de albii ale râurilor, activităţile de întreţinere şi curăţenie a localităţii, activităţi comerciale, protecţia mediului, convieţuirea socială, ordinea şi liniştea publică şi traficul rutier în municipiul Câmpulung Moldovenesc, modificată și completată prin Hotărârea Consiliului Local nr.7/2023


Compartimentul juridic primind spre analiză proiectul de hotărâre privind modificarea și completarea articolului 4 şi articolului 9 din Anexa la Hotărârea Consiliului Local al municipiului Câmpulung Moldovenesc nr.40/2015 cu privire la întreţinerea şi folosirea construcţiilor, inclusiv drumuri, poduri sau amenajări de albii ale râurilor, activităţile de întreţinere şi curăţenie a localităţii, activităţi comerciale, protecţia mediului, convieţuirea socială, ordinea şi liniştea publică şi traficul rutier în municipiul Câmpulung Moldovenesc, modificată și completată prin Hotărârea Consiliului Local nr.7/2023, menţionează următoarele:

Potrivit art.24 din Ordonanţa Guvernului României nr. 21/2002 privind gospodărirea localităţilor urbane şi rurale, cu modificările și completările ulterioare, onsiliile locale şi consiliile judeţene vor stabili, prin hotărâri adoptate în condiţiile  Ordonanţei de urgenţă a Guvernului nr. 57/2019 privind Codul administrativ şi ale Ordonanţei Guvernului nr. 2/2001 privind regimul juridic al contravenţiilor, faptele săvârşite de instituţiile publice, agenţii economici, alte persoane juridice, precum şi de cetăţeni, care constituie contravenţii în domeniul bunei gospodăriri a localităţilor urbane şi rurale, şi sancţiunile ce se pot aplica pentru acestea.


În conformitate cu art. 2 alin. (2) din Ordonanţa Guvernului nr. 2/2001 privind regimul juridic al contravenţiilor,  cu modificările şi completările ulterioare, prin hotărâri ale autorităţilor administraţiei publice locale se stabilesc şi se sancţionează contravenţii în toate domeniile de activitate pentru care acestora le sunt stabilite atribuţii prin lege, în măsura în care în domeniile respective nu sunt stabilite contravenţii prin legi, ordonanţe sau hotărâri ale Guvernului.


Prevederile modificate și completate ale art. 4 și art. 9 din Anexa la Hotărârea Consiliului Local al municipiului Câmpulung Moldovenesc nr.40/2015 se referă la definirea unor contravenții și sancțiuni pentru nerespectarea unor obligații prevăzute în următoarele acte normative:


- Ordonanţa Guvernului României nr. 21/2002 privind gospodărirea localităţilor urbane şi rurale, cu modificările și completările ulterioare;


- Ordonanţa de urgenţă a Guvernului nr. 195/2005 privind protecţia mediului, republicată, cu modificările şi completările ulterioare;

- Ordonanţa de urgenţă a Guvernului nr. 92/2021 privind regimul deşeurilor, cu modificările și completările ulterioare; 

De asemenea,  potrivit dispoziţiilor art. 129 alin. (2) lit. c) şi alin. (7) lit. i) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului public şi privat al municipiului şi asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind protecţia şi refacerea mediului.
Având în vedere cele precizate, Compartimentul juridic consideră legal prezentul proiect de hotărâre.
CONSILIER JURIDIC,
Stoica Liviu-Claudiu
SLC/SLC 2 ex.
